Alegzandra/wili-2018-roplus huggingface dataset:
Aastal 1939 repatrieerus ta koos perekonnaga Saksamaale. Aastatel 1940–1945 töötas ta erapraktikuna kõrva-nina-kurguarstina Hohensalzas (praegu Inowrocław, Inowrocławi maakond, Kujawy-Pomorze vojevoodkond, Poola). Aastatel 1945–1949 oli ta arstiks Pössneckis Saale-Orla kreisis Tüüringis, aastatel 1949–1972 Düsseldorfis, pärast seda jäi ta pensionile, elades Düsseldorfi lähedal Hildenis.

Kaasasutas aastal 2000 digiagentuuri OKIA, mis tegeleb digilahenduste strateegia, disaini ja arendamisega. Kaupo töötab seal strateegi ja kasutuskogemuse analüütikuna. On oma valdkonna huvilisi koondava Veebiklubi asutaja. Kuulub lisaks ühingusse Art Directors Club of Estonia. On kuulunud paljude erialakonkursside žüriidesse, ka rahvusvaheliselt.

Heaolu lihtsustatud skeemideks on näiteks Maslow' või Lumarda vajaduste hierarhiad. Maslow' järgi on inimesele vaja kõigepealt toitu/soojust ja muude füüsiliste vajaduste täitmist, seejärel hakkab ta otsima turvalisust, seejärel sotsiaalset positsiooni ja siis lugupidamist. Kui need on saavutatud, hakkab inimene tegelema eneseteostusega. Tegemist on statistiliste üldistustega, mis ei pruugi täies mahus kehtida üksikjuhtudel, ent tavaliselt siiski kehtib üldjoontes. Vajaduste püramiidi rakendatakse kaasaegses motivatsiooniteoorias. Maslow' vajaduste püramiidist võib järeldada näiteks, et ühiskondades ja firmades, kus ei suudeta tagada vastastikust lugupidamist (mõistlikkuse piires), ei teki naljalt ka sisulist arengut ja elu piirdub toidu (raha), turvalisuse ja positsioonide pärast jagelemisega.

Rooma õiguse klassikalise ajastu autorite teoste väljavõtteid sisaldavas kogumikus "Digesta" on peculium'i kohta märgitud, et nendel, kes on teiste võimu all, võib olla selle vara valdusi, mis kuulub nende peculium'ile, aga nad ei või neid omandada; sellel põhjusel, et omandamine pole mitte ainult faktiline, vaid õiguslik (Dig. 41.2.49.1). Peremehe loa ja varaga millegi ostmine tegi võimualuse seega asja valdajaks, tegelik omanik oli siiski peremees. Võimualune ei tohtinud peculium'i ilma loata kinkida ega annetada (Dig. 39.5.7.3).

Nunavik on Kanada eskimote asuala riigi põhjaosas Québeci provintsis. Ala lõunapiir kulgeb mööda 55 põhjalaiuskraadi. Nunavik on osa Nord-du-Québeci piirkonnast.

Royal Caribbean Cruises Ltd. on rahvusvaheline ettevõte, mis on registreeritud Monrovias (Libeerias), kuid ettevõtte peakontor asub Miamis (Floridas) USAs. Royal Caribbean Cruises Ltd on üks maailma suurimaid ristlusettevõtteid ning sellele kuuluvad tütarfirmad Celebrity Cruises, Royal Caribbean International, Pullmantur Cruises (koos sellele kuuluva lennukikompaniiga Pullmantur Air), Azamara Club Cruises ja CDF Croisières de France. Lisaks kuulub ettevõttele 50 protsenti TUI Cruisese aktsiaid.
Ta oli Riia kaupmehe Peter Heinrich Blanckenhageni (1723−1794) ja tema abikaasa Eva Maria Grote (1742−1786) poeg. Õppis Leipzigi ülikoolis. Kodumaale naastes sai temast Riia kriminaalkohtupalati assessor. 21. augustil (ukj 1. septembril) 1794. aastal omandas koos ema ja vendadega Püha Rooma keisrilt aadlitiitli ja võeti järgmisel aastal tänutäheks isa teenete eest Liivimaa rüütelkonna matriklisse. 1803−1806 oli Liivimaa Maakrediidiseltsi ülemdirektsiooninõunik. 1806. aastal teenis Liivimaa maamiilitsa ülema adjutandina. Tõusis kolleegiuminõuniku teenistusastmeni. Elas seejärel oma Allaži mõisas. Teda autasustati Püha Anna II klassi ordeniga.

2013. aasta täiskasvanute suusaorienteerumise MMil sai sprindis 17. koha ja segateatesõidus 8. koha. 2013. aasta suusaorienteerumise EMil sai segateatesprindis 6. koha koos Even Toomasega. 14. aasta suusaorienteerumise EMil sai 2014 sprindis 9. koha ja segateatesprindis 8. koha. 2015. aasta suusaorienteerumise EMil sai sprindis 15. koha ja teatevõistlusel Eesti naiskonnas koos Evely Kaasiku ja Doris Kudrega 5. koha. 2016. aasta suusaorienteerumise EMil sai ta sprindis 9. koha ja teatevõistlusel Eesti naiskonnas koos Evely Kaasiku ja Piret Pärnikuga 5. koha. 2017. aasta suusaorienteerumise MMil sai ta teatevõistlusel Eesti naiskonnas koos Doris Kudre ja Epp Paalbergiga 4. koha

Toomas Kilgas, Kirjastuse Koolibri kauaaegne reaalainete õpikute toimetaja, Saue Gümnaasiumi füüsikaõpetaja, Saue Gümnaasiumi matemaatikaõpetaja

Organisatsioonilise tegevuse tulemuslikkuse mõõtmiseks mõeldud tasakaalus tulemuskaardi töötasid välja Robert Kaplan ja David Norton ning seda tutvustati esmakordselt 1992. aastal Harward Business Review ajakirjas artikliga „The Balanced Scorecard – Measures that Drive Performance“. Nende raamat, “The Balanced Scorecard”, mis avaldati 1996. aastal põhines nende läbiviidud uuringule "Measuring Performance in the Organization of the Future", milles jõuti järeldusele, et olemasolevad jõudluse mõõtmise lähenemisviisid, põhinevad ainult kitsastel finantsmõõdikutel, mis on juba vananenud ning takistavad organisatsioonide võimalust luua ning demonstreerida nende tõelist väärtust. Kaplani ja Nortoni välja antud raamat on tõlgitud 24 erinevasse keelde ning aastal 2003 ilmus nende raamat ka eesti keeles.

Geen võib olla teatud valku kodeeriv DNA või RNA järjestus või RNA ahel, millel on mingisugune konkreetne funktsioon organismis. Elusolendid sõltuvad geenidest, sest geenid määravad täpselt ära kõik valgud ja funktsionaalsed RNA ahelad. Geenid hoiavad endas informatsiooni, mille alusel ehitatakse ja säilitatakse organismi rakke ning mille põhjal pärandatakse järglastele geneetilist materjali. Kuid siiski rakus on organelle (mitokonder), mis replitseeruvad iseseisvalt ja neid ei kodeerita DNA põhjal. Kõikidel organismidel on palju geene, mis vastavad mitmetele erinevatele bioloogilistele tunnustele – mõned neist on meile nähtavad (nt silmavärv või jäsemete arv), mõned tunnused aga pole meile silmaga eristatavad (nt veregrupp või suurem tõenäosus saada mingisugune spetsiifiline haigus).
Mitmed õppeprotsessidega seotud koolivägivallaaktid on teada 17. sajandi Prantsusmaalt, need kirjeldavad relvastatud õpilasi, duelle ja õpetajate peksmisi. Esimene koolitulistamine leidis tõenäoliselt aset 1646. aastal, kui rünnati kolledžit, selleks et vabastada karistuse saanud õpilast. 1646. aastal said Prantsusmaal Aix College'i humanitaar- ja filosoofiaklassi üliõpilaste vahelises võitluses surma kaks üliõpilast.

Paavst Nicolaus I saatis Formosuse 866–867 bulgaarlasi misjoneerima. Bulgaaria kuningas Boris I soovitas teda Nicolaus I-l ja Hadrianus II-l määrata Bulgaaria metropoliidiks, kuid mõlemad paavstid keeldusid sellest ettepanekust, kuna tollal kehtinud kanoonilise õiguse ja Nikaia I kirikukogu otsuste alusel ei tohtinud piiskoppi määrata teise piiskopkonda ametisse.

2005–07 oli ta rahandusministeeriumis minister Aivar Sõerdi nõunik. Samal ajal kuulus ta AS Elektriraudtee ja AS Teede ja Tehnokeskuse nõukogusse.

Linna valitseb Dublini Linnavolikogu (varasem nimetus Dublin Corporation), mille juhiks on linnapea (Lord Mayor of Dublin), kes valitakse üheaastaseks ametiajaks. Linnapea elab Mansion House’is. Dublini volikogu asub kahes suures hoones – istungeid peetakse peakontoris Dublini raekojas ja suur osa administratiivüksusi (Civic Offices) asub Wood Quay’s.

Mezzolombardo (kohalikus murdes Mezombart; saksa keeles Welsch-Metz) on vald (comune) Trento provintsis Põhja-Itaalias, umbes 15 km Trentost põhjas. Valla pindala on 13,8 km². 2006. aasta 31. detsembri seisuga elas seal 6498 inimest.

Inglismaa panga asejuhataja härra Ralph, kohtunik Obadiah, konferansjee Yokahama tsirkuses, sadamaametnik New Yorgis "80 päevaga ümber maailma"

2. juunil 1996, pärast mitmeid konflikte Rootsi võimudega, kuulutas Lars Vilks 1 km² suuruse territooriumi, millel paiknevad tema skulptuurid, iseseisvaks riigiks nimega Ladonia.

2011–13 oli Lember XII Riigikogu liige. Alates 2013. aasta novembrist kuni 12. maini 2016. aastal töötas Lember Tartu rahandus- ja ettevõtlusvaldkonna abilinnapeana. Pärast 2013. aasta kohalike omavalitsuste valimisi abilinnapeaks tulles loobus Lember kohast Riigikogus.

Illuminaadid asutati 1776. a maipühal Baierimaal evolutsiooniliste anarhistide vabamõtlejate klubina. Algne klubi on väidetavalt nüüdseks tegevuse lõpetanud või liitunud vabamüürlusega. Neist olevat kujunenud vabamüürliku salaorganisatsiooni eliiti, nimega “Illuminati”.

Aastatel 1992–2011 juhtis ta ooperilauljate täiendusstuudiot Opera Studio Nederland Amsterdamis, kus eesti lauljatest on õppinud Aile Asszonyi ja Ivo Posti.

ERSI (2015) koolikiusamise uuringu kohaselt Eesti koolide õpilaste näitel rääkis kiusamisjuhtumist mõnele teisele isikule 59% õpilastest, kõige sagedamini räägiti vanematele (72%) ja sõbrale (49%), seejärel õpetajatele (37%) ja õele-vennale (37%).

Mezzolombardo külgneb järgmiste valdadega: Ton, Mezzocorona, Spormaggiore, San Michele all'Adige, Fai della Paganella, Nave San Rocco ja Zambana.

2011. aastal ehitati vangla territooriumile Euroopa Liidu rahalisel toetusel sööklahoone ja kutsekool. Vanglas tegutses kirjandusklubi Kulg.
Kasvuhoonetes leidub kahjurputukaid (näiteks Opogona sacchari, kärbsed, lehetäid). Bioloogiliseks kahjuritõrjeks on käiku lastud vähemalt 200 miljonit röövputukat (näiteks vaablased ja lepatriinud). Kärbsevastsete tõrjeks kasutatakse ka üht putuktoidulist seent, tigude tõrjeks ümarusse.

Alates 2007. aastast on Põhjala emandale püütud Karjala Vabariigis anda senisest erinevat tõlgendust. Louhi rajoonis Louhi järve rannal asuvas Louhi külas algatatud projektis "Louhi – Põhjala mistress. Emand Louhi – anname hea nime tagasi!!!” öeldakse: "See ei ole vene Baaba Jagaa lihtne analoog, vaid mingi ülemaailmse kurjuse kehastus. Kuipalju negatiivset energiat peab küll olema kontsentreeritud ühte kohta, mis kannab niisugust nime? Loomulikult võiks külale ja rajoonile anda uue nime, aga on olemas teinegi variant – muudame suhtumist Louhi nimesse ja proovime anda sellele uue sisu." Louhi hea nime taastamisega loodavad korraldajad aidata kaasa küla uuestisünnile. Nende nägemuse järgi ei ole Louhi kuri nõid, vaid tõeline perenaine, kelle püüdlused olid seotud oma rahva heaoluga.

Eesti esimene maratonijooksuvõistlus toimus 28. aprill 1913 (praeguse kalendri järgi 11. mai). Paldiskist Tallinna lähistele Mustjõele kulgenud 39 versta (40,2 km) pikkuse katsumuse võitis Pjotr Šubin Peterburist, ajaga 3:23:45. Kokku osales 8 jooksjat ning parima eestlasena jõudis neljandana finišisse tartlane Arnold Feldmann ajaga 4:12:41. Seda ajaloolist sündmust loetakse Eesti maratonijooksu sünnipäevaks.

Kui valdavalt seostatakse koolikiusamisega kiusatuid ja kiusajaid, siis tegelikkuses osaleb kiusamisolukorras ka teisi õpilasi ja tegu pole üks ühele toimingutega. Sageli on tegu grupiviisilise vägivallaga, millesse võivad osatäitjateks sattuda täiesti tavalised õpilased. Lisaks ohvritele ja kiusajatele on ka kiusajate abilisi ja toetajaid, ohvri kaitsjaid ja kõrvalseisjaid. Salmivalli (2003) uuringu kohaselt on kiusamisprotsessi rollid 10–15-aastaste laste ja noorte vanuserühmas järgmised: kiusatu (korduvalt kiusatud laps), kiusaja (aktiivne, algataja, kiusamise "primus motor"), abistaja (läheb kiusamisega kaasa, aitab kiusajat), õhutaja (tuleb vaatama, naerab, julgustab kiusajat), kaitsja (asetub kiusatu poolele ja toetab teda, püüab teised panna kiusamist lõpetama), vaikiv aktsepteerija (tõmbub kõrvale, teeb näo, et ei märkagi kiusamist).

Ilma Singapuri teabe-, side- ja kunstiministeeriumi loata ei tohi Singapuri lippu kasutada kaunistuseks, katteks ega näiteks kottidele või pakenditele trükkida. Lippu ei tohi kasutada kaubamärkides ega riietuses.

Royal Caribbean Cruises Ltd. ostis novembris 2006 Madridis Pullmantur Cruisese uute ristlusliinide asutamiseks. Mais 2007 asutati Celebrity Cruisese tütarfirmana Azamara Club Cruises. Mais 2008 asutati prantsuskeelsete klientide teenidamiseks CDF Croisières de France. 2009. aastal alustas tegevust saksakeelsetele klientidele orienteeritud Royal Caribbean Cuisese ja TUI Travel PLC ühisettevõte TUI Cruises.

Põõsa lehti kasutatakse nii supimaterjalina kui ka nendest tehtud ekstrakti mitme haiguse raviks. Nigeerias kasutatakse mandel-maruheina humala aseainena õlle valmistamisel.
Aguli kirjakeel loodi alles 1990. aastal. Kuni 1952. aastani õppisid aguli lapsed koolis lesgi keeles, alates 1953. aastast toimub õppetöö vene keeles. 2010. aasta rahvaloenduse andmetel valdas aguli keelt Venemaal 28 054 inimest.

Peter Goldblum, Dorothy L. Espelage, Joyce Chu jt, "Youth Suicide and Bullying: Challenges and Strategies for Prevention and Intervention", Oxford University Press, 2015

Arhondiks võisid saada üksnes esimese klassi kodanikud, ent Kreeka-Pärsia sõdade ajal tehti Aristeidese ettepanekul arhondiamet kättesaadavaks kõikidele kodanikele sõltumata seisusest ja varandusest. Juba varem oli Kleisthenes 487–486 ära kaotanud arhondiks valimise ning kasutusele võtnud loosimise kandidaatide hulgast. Kandidaatideks valiti sada meest füülide poolt. Hiljem viienda sajandi jooksul hakati ka neid kandidaate välja loosima. See tingis arhondiameti tähtsuse kadumise. Peale selle anti mitmed arhontide funktsioonid üle teistele institutsioonidele. Näiteks riigivalitsemise kõrgem järelevalve läks üle nõukogule. Sõjaväe juhtimise võtsid kolmandalt arhondilt üle kümme strateegi. Kohtumõistmise võtsid üle kümme strateegi. Tesmoteetidele jäi volitus olla kohtuprotsessidel eesistujaks ja juhtida eeluurimist.

Negatiivseid tegevusi võib korda saata ka füüsiliste ja verbaalsete juhtumiteta, nägude ja nõmedate žestide tegemine või teise tahtlik grupist väljaarvamine või tema soovidega mittearvestamine.

New Horizons on esimene missioon, mis sooritas 14. juulil 2016 möödalennu Pluutost ja tema kaaslastest. Pärast Pluuto möödalendu suunati (486958) 2014 MU69 poole ning sond peaks sellest mööduma 1. jaanuaril 2019.

Estonia oli 1910. aastal ehitatud ja väga pika (u 85 a) elukäiguga reisi- ja kaubalaev, mis kurseeris muuhulgas Tallinna–Stockholmi liinil enne 2. maailmasõda.

Koolikiusamise osapoolteks võivad olla nii õpilased (õpilane-kiusaja, õpilane-kiusatav, õpilane-pealtvaataja jt), õpetajad kui ka teised koolitööga seotud inimesed. Koolikiusamine ei pruugi alati toimuda vaid koolis või kooliterritooriumil. See võib toimuda ka kooliteel, koolibussis, huviringis, kooli poolt korraldatud väljasõitudel, teatrikülastustel, interneti või mobiiltelefoni teel jne.

Dublini nimi pärineb iirikeelsest väljendist ‘Dubh Linn’ (dubh → must ja linn → bassein). Keldi keeles nime kuju veidi muutus ja kui prantsuskeelsed normandlased Iirimaa vallutasid, sai linna nimeks 'Develyn' või 'Dublin'. Vahel räägitakse ka, et ‘Dublin’ on tulnud islandikeelsest sõnadest djúp lind, mis tähendab 'sügavat lompi'. Dublini tänapäevane iirikeelne nimi on 'Baile Átha Cliath', mida pikkuse tõttu tihti lühendatakse BÁC.

Vello-Taivo Denks kuulus aastaid looduskaitse seltsi juhtkonda ja juhtis seltsi Varstu osakonda. Ta asutas 1963. a. Krabi koolimetskonna, mis oli üks esimesi Eesti NSV Metsamajanduse ja Looduskaitse Ministeeriumi koolimetskondade algatusest, ning oli ka Eesti kõige kauem järjepidevalt töötanud koolimetskonna töö juht (1963 - 2004.a.). 1983 ehitati Pähni loodusõppemaja. RMK Pähni loodusmajas tegutses Vello-Taivo Denks kuni surmani.
2015 – Looduse Aasta Foto kuldmedal (Tantsiv Hunt) pildiga "Pakri Pank", kategoorias "Inimene ja loodus". See on esimene drooniga tehtud võidupilt Eestis.

Põimas hakati piima tootma ja töötlema juba 20. sajandi alguses, kui 1912. aastal hakkas Põima külast peremees Juhan Terts ehitama Kadrinasse uut piimatööstuse hoonet. 1910. aastast tegutses ka Valgejõe Piimaühing, mis kandis algselt Põima nime. 1930. aastail, kui piimatööstuse tegevus oli laienenud Tapani ja Piimaühingusse oli koondunud umbes 240 piimatootjat, omandas Põima piimaühing 1936. aastal Tapale ehituskrundi, kuhu ehitati moodne kahekorruseline meiereihoone.

Teenis Rootsi armees kus sai ooberstleitnandi auastme. Langes Põhjasõjas 1709. aastal venelaste kätte vangi ning oli kuna 1722. aastani Tobolskis sõjavangis.

Im Medienwandel – Cristoph Schmidt – Google-books, Outi Tuomi-Nikula ”Wäinämöinen als Medienstar Zur Popularisierung des Kalevala-Epos in der finnischen Gegenwartskultur”, lk. 291;

Aastal 1984 lõpetas ta ülikooli teadusliku ateismi ajaloo ja teooria kateedri juures. Ta astus NSVL TA Filosoofia Instituudi aspirantuuri, kuid see jäi pooleli. Aastal 1985 sai ta Moskva Vaimuliku Akadeemia sekretäriks. Seejärel astus ta ammuse soovi kohaselt Moskva vaimulikku seminari. Pärast 1986. aasta suurt tulekahju seminaris pidi ta töötama ehitusel. Seejärel võttis akadeemia rektor ta tööle.

Rooma ajal asus Loreto Aprutino kohal Laurentumi asula, mis sai nime piirkonnas kasvanud lauruse (loorberilised) järgi. Tänapäeva asula kujunes välja kindluse ja benediktiinide kloostri ümber XI sajandil.

teeb linnapeale ettepaneku linnaosa valitsuse hallatava asutuse juhi ametisse kinnitamiseks ja ametist vabastamiseks, sõlmib, muudab ja lõpetab temaga töölepingu ning täidab teisi tööandja õigusi ja kohustusi;

Louise Riotte, Roses Love Garlic: Companion Planting and Other Secrets of Flowers, Google'i raamatu veebiversioon (vaadatud 11.05.2014) (inglise keeles)

Aastal 2007 kaitses doktoritöö "Diversity of lichen species in Estonia: influence of regional and local factors" (Samblike liigiline mitmekesisus Eestis: regionaalsete ja lokaalsete tegurite mõju).

Aastakümned: 260. aastad 270. aastad 280. aastad 290. aastad 300. aastad - 310. aastad - 320. aastad 330. aastad 340. aastad 350. aastad 360. aastad

Formosus viibis 872 legaadina koos Velletri piiskopi Gauderichiga (Gauderico, Gaudericus) Trentos, kus Ludwig Sakslane arutas oma troonipäriluse teemat.

V Jebtsundamba: Ronsomchoisan – esimene inkarnatsioon, mis ilmus Tiibetis Bengaalis sündinud kadampa populariseerija Atiša (982–1054) seal viibimise ajal.

Kuldgloobusele kandideeris ta kaheksa korda. Neli korda kandideeris ta parima draamanäitleja kategoorias: 1953 filmiga "Puhkus Roomas", 1956 filmiga "Sõda ja rahu", 1959 filmiga "The Nun's Story" ja 1967 filmiga "Wait Until Dark". Neli korda kandideeris ta parima muusikali- või komöödianäitlejanna kategoorias: 1957 filmiga "Pärastlõunases armastuses", 1963 filmiga "Charade", 1964 filmiga "Minu veetlev leedi" ja 1967 filmiga "Two for the Road". Ta võitis neist ainult esimesega, "Puhkusega Roomas".
Dominica asustasid esmalt aravakid ja siis kariibid, kes tundsid saart nimega Wai‘tu kubuli. Esimese eurooplasena jõudis siia Christoph Kolumbus 3. novembril 1493, kes nimetas Dominica nädalapäeva järgi, mil ta saare avastas (dies Dominica on ladina keeles pühapäev). Aja jooksul tuli Dominicale juurde kariibe ümbruskonna saartelt, mida eurooplased koloniseerisid. Hispaanlased lahkusid saare isoleerituse ja kohalike elanike sõjakuse tõttu.

Sur les objets intentionnels (1893-1901). Paris: Vrin 1993. Edmund Husserli Zur Lehre vom Inhalt und Gegenstand der Vorstellungen jt tekstide prantsuse tõlge

Tšehhoslovakkia Kommunistliku Partei Keskkomitee peasekretärina mängis Klement Gottwald juhtivat rolli kommunistide võimuhaaramisel Tšehhoslovakkias 1948. aasta veebruaris.

Hübriidhaavakultuuride majandamisel soovitatakse lühikest raieringi, olenevalt kasvukohast ja -tingimustest 20–30 aastat, järgmised põlvkonnad saadakse juurevõsudest, seega kulutused piirnevad ainult esimese põlvkonna istutamisega. 25 aastaga võib hübriidhaavik kasvada 20 m kõrgeks ja hektaritagavara võib olla üle 300 tm.

Kõikides organismides on kaks sammu, mis eraldavad valke kodeerivat geeni valgust. Esimese sammuna peab toimuma DNA (kus see geen asub) transkriptsioon, kus DNA-st saab mRNA (messenger RNA) ehk informatsiooni-RNA. Teise sammuna toimub translatsioon, kus mRNA-st saab valk. RNA-kodeerivad geenid peavad läbima esimese sammu, kuid neid ei transleerita valkudeks. Protsessi, mille käigus sünteesitakse bioloogiliselt funktsionaalne molekul (RNA või valk), nimetatakse geeniekspressiooniks. Geeni ekspressiooniprotsessi tulemust nimetatakse geeni produktiks.

Bakterihaigusena võib hübriidhaaba kahjustada paplivähk (tekitaja Micrococcus populi), mis tekitab puule järjest suureneva haavandi, mis võib puu kuivamiseni viia.

Park on arvele võetud ehitismälestisena kui hea näide suurejoonelisest vabakujunduslikust ja liigirikkast pargist, milles on ühtlasi selgelt loetavad regulaarpargi elemendid.

Candida auris levib teadaolevalt valdavalt haiglanakkusena, mille suremust peetakse kõrgeks (ligi 60%). Candida auris't on nüüdseks lisaks Jaapanile leitud ka India, Pakistani, Lõuna-Aafrika, Venezuela, Inglismaa, Kanada, Iisraeli, Keenia, Norra, Hispaania, Lõuna-Korea, Saksamaa, Ameerika Ühendriikide ja mitme teise riigi haiglapatsientidel.

Hariliku sibula seltsilistaimena, kellega sibulad koos hästi kasvavad, soovitatakse külvata/istudada porgandeid, viinamäelauku (Allium ampeloprasum L.), punapeeti, kapsast, aedmaasikaid, kapsasrohu perekonna taimeliike, aedtilli, aedsalatit ja tomatitaimi.

Agressiivse ja negatiivse käitumisega tegelevad sageli need koolilapsed, keda ennast on vägivaldselt koheldud kas kodus, lasteaias või koolis. Samuti lapsed, kes tahavad ennast näidata ja teiste silmis populaarsust võita, kuid nad pole võimelised seda õppimise ega muude oskustega peale vägivalla saavutama. Tavaliselt on nad keskmise või alla keskmise õppeedukusega lapsed. Osadel kiusajatel on ka omal hirm, et keegi hakkab neid endid kiusama.
Lembeluul ehk seksuaalse külgetõmbe luul ehk veetlusluul ehk erootiline luul on suhteliselt harvaesinev luul, mille korral inimene on ekslikult veendunud, et ta on kõigi inimeste jaoks seksuaalselt ligitõmbav ning ümbritsevad on temasse armunud.

Püha Anna ordeni kaitsepühakuks sai naisprohvet Püha Hanna, Penueli tütar (Luuka 2:36). Ordeni deviisiks on "Amantibus Justitiam, Pietatem, Fidem" ("Ausust, vagadust ja ustavust armastavatele"). Nende sõnade esimestest tähtedest koostatud abreviatuur (A.I.P.F.) oli mitmetähenduslik – lisaks nimetatud deviisile viitas see samaaegselt ka Anna Petrovnale (ladina keeles Anna Imperatoris Petri Filia).

13. juunil 1967 müüdi laev belgia firmale Ferdinand Carron ja sai uueks nimeks Boom. veel samal aastal võttis laeva üle Antwerpen Kustvaart Mij. 2. jaanuaril 1968 müüdi Boom edasi Kreeka firmale G. Tzortzis, K. Sykias & P. Bouldournis Pireuses. Uueks nimeks sai Eftychia, alates 1970 aga Phaedra. Laeva edasise saatuse kohta on versioon, et see müüdi 1977 Filipiinidele, kus oli käigus veel 1990-ndate keskpaigas. Samas on andmed, et laev oli Kreeka laevaregistris vähemalt kuni 1993., võib-olla isegi 1997. aastani.

Sabile asub Abava jõe ääres jõe keskjooksul. Linna lähedale jääb Abava ürgorg. Abava voolab umbkaudu idast läände ja viib oma veed Venta jõkke, mis suubub Ventspilsis Läänemerre.

Maapind küntakse ja puud istutatakse vagude põhja. Soovituslik istutustihedus on 1000–1400 taime hektarile (mis on 2 kuni 3 korda väiksem kui teiste liikide puhul). Istutusmaterjalina on kasutatud mikropaljundatud taimi, mida toodetakse ka Eestis. Raieringi jooksul tehakse üks kuni kaks harvendusraiet. Kui eesmärgiks on saada lisaks paberipuidule ka haavapalki, siis tuleks tüvesid laasida.

Heinz Wilhelm Guderian (17. juuni 1888 Kulm – 14. mai 1954 Schwangau) oli Saksamaa sõjaväelane ja militaarteoreetik, üks Saksamaa väljapaistvamaid väejuhte Teise maailmasõja ajal.

Joyner kasvas üles problemaatilises perekonnas Virginia osariigi Richmondi linnas. Ta ei käinud keskkoolis; ta väidab end olevat õppinud iseseisvalt entsüklopeediat lugedes. Ta sai keskhariduse, sooritades vastavad eksamid (GED) sõjalaevastikus, kus ta lühikest aega teenis. Joyner ütleb, et ta on noorena proovinud uimasteid. Jeesuse leidis ta Jeesus-liikumise kaudu. Ta uuendas oma usku 1970ndate alguses, kui tema ettevõte läks pankrotti.

Joyneri kriitikud peavad teda muu hulgas nelipühi "kolmanda laine" neokarismaatiliseks gnostikuks, kes lisab Piibli ilmutusele "uut teadmist". Tema õpetust on nimetatud ebajärjekindlaks ja otseselt ohtlikuks. Kriitikute meelest eitab tema õpetus Jeesuse ihulist ülestõusmist.

Paul Männik (3. september 1901 Kabala vald, Viljandimaa – 25. jaanuar 1987 Mercer Island, King, Washingtoni osariik, USA) oli Eesti omavalitsustegelane.
Laeva algne pikkus oli 65,64 m, laius 9,39 m ja süvis 6,63 m. Kogumahutavus 1181 brutoregistertonni. Laeval olid I, II ja III klassi, vaheteki- ja tekikohad – kokku 250. Reisijaile olid söögisaal, kohvik-restoran, daamide ja suitsetamise salongid ning baar ja einelaua ruum III klassile ja vahetekil reisijatele. Laeval oli ebaharilikult pikk laevatekk (saksa Laufbahn). Kõik ümberehitused, mis Eestis tehti kodumaise tööjõu ja materjaliga. Peamiselt tarvitati AS Lutheri vineeri. Esmakordsena Eesti liinilaevadel oli Estonial raadiotelefoni ühenduse seade, mis võimaldas reisijail pidada sidet telefoni teel omaste ja tuttavatega. Siiski tuli seda teha Soome raadiojaama kaudu, kuna Eesti oma telefoniasjandus ei suutnud veel sedavõrd ajanõuetega kaasas käia. Laev võis võtta peale lisaks kuni 1000 tonni kaupa.

Uus-Rootsi (rootsi Nya Sverige, soome Uusi-Ruotsi, ladina Nova Svecia, inglise New Sweden) oli Rootsi kuningriigi koloonia, mis paiknes Põhja-Ameerika idaranniku Delaware'i jõel aastatel 1638–1655.

EV Põllumajandusministri määrus nr 37,14.12.1999, Eriluba nõudvate taimekaitsevahendite nomenklatuuri ning sisse- ja väljaveo korra kinnitamine, Eriluba nõudvate taimekaitsevahendite nomenklatuuri ning sisse- ja väljaveo korra kinnitamine

Vaselõikes kasutatakse motiivi edasiandmiseks erineva jämeduse ja tihedusega jooni ning kolmnurkseid või rombikujulisi punkte. Joont iseloomustab selle peenenemine otstes, mis eristab seda ofordijoonest. Vaskplaadile graveerimise plussiks on võimalus kujutatavat väga detailselt edasi anda, kasutades selleks paindliku kontuuri ja pinnaviirutusi. Vaselõikeplaat annab ligi 200 väga head, 600 head ja 800 keskpärast tõmmist.

Hiljem muutis isa oma perekonnanime, võttes endale oma emaema Kathleen Hepburni perekonnanime, nii et tema ja ka Audrey perekonnanimeks sai Hepburn-Ruston. Audrey poolvennad kandsid oma isa perekonnanime van Ufford.

Euroopa Parlamendi, Riigikogu, kohaliku omavalitsuse volikogu valimiste, rahvaloenduste, -hääletuste, -küsitluste jms organisatsiooniline ja tehniline ettevalmistamine ja läbiviimine linnaosas;

Harlan Luxenberg, Susan P. Limber, Dan Olweus, Assessed using data collected from the Olweus Bullying Questionnaire™, Hazelden Publishing, 2015

Helenat austati Vanas Kreekas kui jumalannat, tõenäoliselt tuleks teda pidada Minose ajajärgu taimekasvujumalannaks. Spartas oli Helena plaatan ja selle kummardamine oli üks harvu jäänukeid antiikmütoloogia-eelsest puukultusest.

Ta õppis algkoolis Dundagas. Esimese maailmasõja ajal külastas ta Eestit ja õppis ära eesti keele. Ta lõpetas aastal 1934 Jelgava Õpetajate Instituudi ja tegutses aastast 1935 Teise maailmasõjani Liivi rannas liivikeelse kooliõpetajana. Pärast Teist maailmasõda tegutses ta aastani 1969 mitmel pool Lätis õpetajana. Ta suri 25. aprillil 1987 Ādažis ja ta maeti Baltezersi kalmistule.

Lastekaitse Liidu poolt põhikoolides 2001. aastal läbi viidud koolivägivalla uuring tõi esile asjaolu, et füüsilise vägivalla kergemaid vorme togimist või tõukamist olid kogenud 46,97% vastanutest, narrimist või pilkamist 39,57% ja asjade äravõtmist või peitmist 34,1% õpilastest. Umbes 16% põhikooli õpilastest aga olid kogenud löömist ja peksmist.
Pärast Oktoobrirevolutsiooni lõpetati 1917. aastal Venemaa Kesktäitevkomitee dekreediga nii Keiserliku Püha Anna ordu tegevus kui ka Ajutise Valitsuse teenetemärkide väljastamine Venemaal.

Jaanuaris 2011 teatas John Vidal (The Guardian) WikiLeaksi dokumendist, mis avab pisut Ameerika Ühendriikide diplomaatide, Hispaania ametkondade ning rahvusvaheliselt tunnustatud ettevõtte Monsanto igapäevatööga seotut. Dokumendis räägitakse igakülgsest ja kiireloomulisest abist seoses MON810-maisi kasvatamisega.

Berytus (Colonia Iulia Augusta Felix Berytus) oli Rooma koloonia, roomlaste põhiline tugipunkt Vahemere idakaldal, Anatooliast lõunas. Rooma ajal oli Berytus (tänapäeva Beirut) Foiniikia pealinn.

Nigol Andresen (ametlikult kuni 1940 Nikolai Andresen; 2. oktoober 1899 Avido Haljala vald – 24. veebruar 1985 Tartu) oli eesti kirjanik, kirjandusteadlane, kriitik, tõlkija ja poliitik. Ta on kasutanud kirjanduslikku varjunime Ormi Arp.

Juno on 5. augustil 2011 startinud missioon, mis saabus Jupiteri juurde 2016. aastal. See on esimene hiidplaneeti uuriv missioon, mis kasutab energiatootmisel päikesepaneele. Juno tiirleb polaarorbiidil ning selle eesmärkideks on uurida planeedi magnetvälja ja sisestruktuuri.

25. jaanuar- Tatjana tähistab nimepäeva peoga. Lenski on jälle kaasa kutsunud Onegini, kes on juba tüdinenud provintslikust mõisaeltskonnast. Igavuse peletamiseks hakkab ta provotseerima Lenskit, tehes komplimente Olgale. Sõprade vahel tekib tüli, mis päädib duellikutsega Lenski poolt. Duell lõpeb Lenski surmaga.

Uuritakse ka energia tootmist seadmetele, mis töötavad in vivo. Neid energiatootmisseadmeid nimetatakse bio-nanogeneraatoriteks. Bio-nanogeneraator on nanoskaalal elektromehaaniline seade, nagu kütuseelement või galvaanielement, kuid toodab energiat organismi veresuhkrust, umbes samamoodi nagu keha toodab energiat toidust. Selleks, et efekti saavutada, kasutatakse ensüümi, mis suudab glükoosi lagundada kuni elektrontasandini, võimaldades neid kasutada elektroonikaseadmetes. Keskmise inimese keha peaks teoreetiliselt suutma genereerida 100 vatti elektrienergiat (umbes 2000 kalorit päevas), kasutades bio-nanogeneraatoreid. Kuid see oletus vastab tõele vaid juhul, kui kogu toit genereeritakse elektrienergiaks. Kuid inimkeha vajab samuti pidevalt energiat. Sellest lähtuvalt on võimalik energiatoodang palju väiksem. Nende generaatorite toodetav energia saaks toita kehasiseseid elektroonikaseadmeid, näiteks südamerütmurit. Bio-nanogeneraatori uuringud on veel paljuski teoreetilised. Selliste uuringute eesotsas on Panasonicu Nanotehnoloogia Uuringute Labor.

P. K. Pandajev: "Мракобесие для простаков. Или как один диакон искал сатанизм в буддизме, теософии и Учении Живой Этики" (diakon Kurajevi raamatu "Сатанизм для интеллигенции" kriitiline analüüs]

Kõige viljakamad on olnud valgepõsk-vilepardid, kes on saanud 120 järglast. Algselt oli neid linde neli isendit. Ökoloogilise tasakaalu säilitamiseks antakse poegi ära teistele loomaaedadele. Paljunevad ka madagaskari päevagekod, leemurid, lamekilpkonlased Mauremys ja kilpkonnad Kinixys belliana. Üllataval kombel paljunevad ka kameeleonid.
1929 organisatsioon suleti kolmeks aastaks ja sulgemine oli seotud vaidlusega teise vene üliõpilasorganisatsiooniga Fraternitas Aeterna. Keelu ajal tegutses organisatsioon kuni 1932 nime all Fraternitas Ruthenia. 1932 Fraternitas Slavia taasasutati. Organisatsioon suleti 1940.

Abielludes prints Albertiga, kes oli Saksi-Coburgi ja Gotha hertsogi Ernst I poeg, said Victoria järeltulijatest Saksi-Coburgi ja Gotha dünastia liikmed ning nad said perekonnanime Wettin. Victoria pojad Edward VII ja George V valitsesid selle nime all, kuid esimese maailmasõja ajal sundisid inimesed kuningapere saksa tiitlitest loobuma ja dünastia nime inglispärasemaks muutma. 17. juulil 1917 teatas George V, et kõik Victoria meesliinis järeltulijad hakkavad kandma Windsori nime, mis valiti nii Windsori lossi kui ka linna järgi.

Royal Caribbean Cruises Ltd. asutati 1997. aastal alates 1968. aastast tegutsenud Royal Caribbean Cruise Line'i ja ostetud Celebrity Cruisese (asutatud 1988) baasil. Mõlemad brändid jäid pärast kokkusulamist alles, kuid Royal Caribbean Cruise Line nimetati ümber Royal Caribbean Internationaliks ja Royal Caribbean Cruises Ltd. sai kahe tütarfirma emaettevõtteks.

Maailma karika kokkuvõttes oli ta 1993 6., 1994 2., 1995 18., 1996 3., 1997 1., 1998 3., 1999 1., 2000 3., 2001 5., 2002 4., 2003 10., 2004 9. ja 2005 2.

Sotsiaalne koolikiusamise sihtmärgiks on mitmete uurijate arvates inimlaste sotsiaalsuse ja kuuluvusvajaduse väljakujunemise pärssimine ja/või selle tahtlik rikkumine.

FIFA esimeseks presidendiks valiti 23. mail 1904 prantslane Robert Guérin ning asepresidentideks hollandlane Carl Anton Wilhelm Hirschman ja šveitslane Victor E. Schneider.

Albumi kaheteistkümnest loost kümme on inglise keeles, "Oíche Chiúin" iiri keeles ning "Oh Come, Oh Come Emmanuel" inglise ja ladina keeles. Albumi lisalugu "Miraculum" pole kättesaaadav füüsilistel plaatidel ning see on ladinakeelne.

Alustainas, ka tainapõhi (ingl k bottom pastry crust) on taina laiem nimetus, mida kasutatakse kulinaarsetes retseptides ja millega võidakse tähistada eri tainaliikidest valmistatud küpsetiste, kookide ja lahtiste pirukate aluspõhja tainaosa ettevalmistusega seotut.

Linnavolikogu on ühekojaline ja sinna valitakse iga viie aasta tagant 52 linlaste esindajat. Enim hääli saanud partei määrab komisjonide koosseisu, milliseks kujuneb poliitika ja kellest saab linnapea. Linnavolikogu ülesandeks on koostada iga-aastane eelarve, mis hõlmab kulutusi elamumajanduses, liikluskorralduses, jäätmekäitluses, kanalisatsioonis, planeeringutes jne. Linnavolikogu otsuste elluviimise eest vastutab linnahaldur (Dublin City Manager).

1935 jättis isa perekonna maha ja kadus teadmata kuhu. Alles aastaid hiljem leidis Audrey ta Dublinist. 1939 kolis ema koos lastega oma isa koju Hollandisse Arnhemisse, kuna uskus, et kui tuleb sõda, siis on Hollandis turvalisem elada kui Suurbritannias.
59. Tesmoteetidel on kõigepealt ülesanne kirjutada kohtutele ette, millistel päevadel nad peavad õigust mõistma, seejärel jagada nad ametnikele välja. Nimelt nii nagu nad on selle määranud, peavad ametnikud selle enda peale võtma. (2) Peale selle toovad nad pealekaebusi rahvakoosoleku ette ja algatavad ka süüdimõistmisi rahva poolt ja kõiki esialgseid süüdistusi rahvale arutamiseks, samuti süüdistusi seadusvastasuste ja kasutute seaduseelnõude pärast, komisjoniliikmete ja eesistujate vastu ning strateegide aruande vastu. (3) Nendele lähevad ka süüdistused, mille eest makstakse kautsjonit, nagu kodanikuõiguse usurpeerimise pärast ja kodanikuõigusest pistise abil kõrvalehiilimise pärast – kui keegi pistise abil hoiab ära kaebuse kodanikuõigusest kõrvalehiilimise pärast –, valekaebuse pärast, pistise pärast, nimekirjadesse valesti sissekandmise pärast, kohtukutse vale tõendamise pärast kohtu ees, võla vale tühistamise pärast ja abielurikkumise pärast. (4) Nad algatavad läbikatsumisi kõikideks ametiteks, ka kogukonnaliikmete poolt tagasilükatud kandidaatide ja nõukogupoolsete tagasilükkamiste puhul. (5) Nad algatavad eraprotsesse, mis on seotud impordiasjandusega ja mäekaevandustega, ja orjade vastu, kes solvavad vabana sündinut. Nad jagavad ka loosiga era- ja avalikke kohtuid ametiasutustele, (6) teevad lepinguid teiste linnadega õigusjõulisteks ja algatavad protsesse, mis tekivad lepingutest, samuti protsesse valetunnistuse pärast areopaagi ees. (7) Kõik üheksa arhonti, kümnendana tesmoteetide sekretär, loosivad välja kohtunikke, igaüks oma füülis.

vastutab linnaosa valitsuse valdusesse antud linnavara säilimise ja heaperemeheliku kasutamise, linnaosa valitsuse haldusala eelarve projekti koostamise, raamatupidamisarvestuse aluseks olevate andmete õigsuse ja algdokumentide õigeaegse edastamise ja muude riigi ja Tallinna õigusaktides ning lepingutes sätestatud aruannete koostamise ja esitamise eest õigusaktides kehtestatud korras;

11. märtsil 1953 saabus Gottwald Moskvast tagasi Stalini matustelt. Ta kaebas juba lennujaamas halba enesetunnet. Esialgu usuti, et tegemist on lihtsalt külmetusega, kuid olukord oli palju tõsisem ning kolm päeva hiljem suri ta aneurüsmi tagajärjel.

Sinodi järel raiuti Formosuse surnukeha paremalt käelt ära kolm sõrme, mida ta oli paavstina kasutanud õnnistamiseks, tema surnukeha maeti esmalt ühishauda, kuid seejärel visati mõni päev hiljem Tiberi jõkke. Üks eremiit leidis paavsti surnukeha ja mattis selle maha. Novembris 897 lasi paavst Theodorus II Formosuse surnukeha taas Rooma Peetri kirikusse matta. Kuulduste järgi seostati tema surnukeha mitmete imetegudega.

Sabile elanikud osalesid aktiivselt 1905. aasta revolutsioonis. Asulas korraldati miitinguid. Revolutsioonilise liikumise mahasurumiseks saadeti välja rong sõjaväelastega, kuid see pidi Tukumsisse tagasi pöörduma, sest revolutsionäärid olid raudtee kohati õhku lasknud. 28. detsembril saabus Sabilesse karistussalk: 2 ratsaväe eskadroni 2 kahuriga. Tsaari võim linnas taastati ning kaks revolutsionääri Wolf ja Kern lasti maha. Pärast revolutsiooni mahasurumist tegutsesid Sabile lähedal metsavennad.
Neural network algorithms for the analyzing of QEEG and psychometrical/psychological data by chronic occupational neurotoxic diseases of CNS (kaasautor). // Proc. of the Euro Brain`97. Aalborg, Denmark, 1997

PN-3 oli segakonstruktsiooniga, kaheistmeline (lendur + vaatleja), dubleeritud juhtimisega, alltiivaline monoplaan lennuk, mille terastorudest kere sõrestikule oli tõmmatud riie. Lennuki keresõrestiku esiosa, alates kabiini esi-istme kohalt, katsid alumiiniumpaneelid. Vabaltkandev tiib oli täielikult puitkonstruktsiooniga ning varustatud allapoole kallutatava spoilerilaadse tagatiivaga.

Esimesed kirjalikud märkmed Tootsi mõisa kohta pärinevad 1790. aasta Viluvere mõisa kaardilt. Mõis paiknes Viluvere valla lõunatipus ning selle lõunapiiriks oli Mustjõgi (Sauga jõe lisajõgi).

Põimas asus Nõukogude armee Põima rtb (s/o 12540) ja Tapa hävituslennuväepolgu (s/o 31522) komandopunkt, hävituslennuväe suunamispunkt (12540-A) ning raadiotehnilise pataljoni (s/o 12540) kasarmu- ja elamislinnak.

Kõikide laulude sõnade autor on Roma Ryan, muusika autor Enya ja produtsent Nicky Ryan. Kõiki instrumente mängib (välja arvatud kitarre laulus "My! My! Time Flies!") ja laulab Enya. Laulus "My! My! Time Flies!" mängib 12-keelset kitarri ja elektrikitarrisoolot Pat Farrell.

Kuigi illuminaatide kohta on palju kirjastatud, teatakse neist tegelikult vähe. Nende tegevuse ja organisatsiooni kohta käivate spekulatsioonide poolest jäävad nad ehk maha vaid templirüütlitest.

Põhjala perenaine on põhjustanud mitmeid haigusi, pahandusi ja raskusi, mis äratavad Põhjala inimestes meelepaha. Nendes lugulauludes on tema nimi näiteks Louheatar, Lovehetar või Louhiatar, ja tihtipeale teda nimetatakse libuks seetõttu, et tema "lapsed" on sündinud väljaspool abielu. Teda viljastab tuul, kui ta paljastab oma taguotsa põhja suunas, või sooritab rasestamise Iku-Tursas kõvas merevahus. Mõnes muistendis on Põhjala perenaisel abikaasagi, Põhjala isand, keda mainitakse "Kalevala" 18. loos ja kes saab surma võidunõidumise kahevõitluses Lemminkäineniga (Kalevala, lugu 8.3.), aga üldiselt jääb mees kõrvalrolli – teda ei mainita palju, ning halvustavalt rõhutatakse, et perenaine on loonud tema enda sünnitatud ilmingud ja olendid ebaloomulikult ja väljaspool abielu. Mõnes lugulaulus sünnitab perenaine kolm poega: sandi, lombaka ja pärispimeda, kes lasksid maajumalasse esimese sünnisõnadega nõianoole. On muistendeid, mis jutustavad, et Põhjala emand sünnitab üheksa poega, mitmesuguseid nuhtlusi ja valusid. Louheatar on ka huntide ürgema. Laulus sünnitab ta hundi:
Kui geen on kodeeritud DNA-s, algab nende geenide ekspressioon ehk geen transkribeeritakse DNA-st RNA-ks. RNA on väga sarnane DNA-ga, aga RNA monomeeriks on desoksüriboosi asemel lihtsalt riboos. Samuti on väike muutus lämmastikhapete koosseisus — tümiini asemel on uratsiil U. RNA molekulid on vähemstabiilsed ja tavaliselt üheahelalised (DNA on stabiilsem ja kaheahelaline). RNA-st transleeritakse valk. Valk moodustatakse järjestikustest nukleotiidikolmikute seeriatest. Kolme järjestikust nukleotiidi tuntakse koodoni nime all ja koodon vastab ühele aminohappele geneetilises koodis. Aminohapetest pannakse kokku valk. Geneetiline kood on vastavus aminohapete ja koodonite vahel.

Enamasti on tegemist moondunud aluseliste kivimite ehk metabasiitidega, millele annavad rohelise värvi mineraalid kloriit, epidoot või aktinoliit.

1) Kiusamine leiab aset, kui üks või enam indiviidi on allutatud negatiivsetele toimingutele mitmel korral, pikema ajaperioodi jooksul ühe või enama indiviidi poolt.

Miloslava Rezková (abielus Miloslava Hübnerová; 22. juuli 1950 Praha – 19. oktoober 2014) oli Tšehhoslovakkia kergejõustiklane, kõrgushüppaja.

Louise Riotte, Carrots Love Tomatoes: Secrets of Companion Planting for Successful Gardening, 1998, Storey Publishing, Google'i raamatu veebiversioon (vaadatud 11.05.2014) (inglise keeles)

Will Durant, "Lood filosoofia ajaloost" IV–V osa "Pessimism ja positivism: Schopenhauer ja Spencer", tõlkinud Aira Kaal ja Leo Anvelt, EKS, Tartu 1938; 2. trükk: "Lood filosoofia ajaloost" (kõik osad ühes köites), Olion, Tallinn 1998, 8 peatükk lk 285–323

5. aprillil 1797 lisas vastne Venemaa keiser Paul I ordeni Venemaa autasude süsteemi, kus see oli esialgu tähtsuselt viimasel kohal. Hiljem asetus tema järele veel Püha Stanislavi orden.

Nahhodka loodi 1941 mitme küla liitmise teel, 18. mail 1950 sai asula linnaõigused. 2004 liideti linnaga mitu alevit. Igal aastal tähistatakse 18. maid pidulikult linna päevana.

Riigi peamised ekspordiartiklid on banaanid ja muud puuviljad, peamised impordiartiklid tööstustooted, masinad ja keemiatööstuse tooted. 2015 olid Dominica peamised ekspordipartnerid Jaapan (37.9%), Jamaica (18.9%), Antigua ja Barbuda (10.4%) ning Trinidad ja Tobago (6.2%). Riigi peamised impordipartnerid olid Jaapan (42.2%), Trinidad ja Tobago (17.1%), Ameerika Ühendriigid (11.9%) ning Hiina (6.1%).

II peatükis "Proletaarlased ja kommunistid" Kommunistide lähim eesmärk on proletariaadi kujundamine klassiks, kodanluse võimu kukutamine ja poliitilise võimu siirdumine laiemale grupile inimestele ehk rahvale. Selles peatükis on ka proletariaadi diktatuuri idee, kavandatakse majanduslikke abinõusid, mida proletariaat peab pärast võimuletulekut rakendama, ning selgitatakse suhtumist perekonda, omandisse ja isamaasse.

Eesti alal tegutsesid Eestimaa kubermangus Tallinna Kubermangugümnaasium ja Liivimaa kubermangus Tartu Kubermangugümnaasium, Läti alale jäi Riia Kubermangugümnaasium.

Helmandi provintsi Nad Ali regioonis baseeruvat kompaniid juhib major Kaido Kivistik. Väeüksus mehitab patrullbaasi Wahid, kahte kontrollpunkti Limbang ja Brekna ning Loy Mandahi küla.
Ta oli aastal 1927 volontäärassistendina tegev Kaitseväe Keskhaigla haavaosakonnas Tallinnas. Aastatel 1928–1930 oli ta Tallinnas Diakonisside Asutise haigla assistendiks. Aastal 1930 siirdus ta Saksamaale ja oli Betheli kliiniku kirurgiaosakonna arst ning aastal 1931 Göttingeni ülikooli kõrvakliiniku assistent. Aastal 1932 tuli ta tagasi Eestisse ja töötas aastatel 1932–1938 Narva kalevivabriku arstina ja haigla juhatajana. Aastal 1939 siirdus uuesti Tallinna Diakonisside Asutise arsti kohale ja töötas samaaegselt kõrva-nina-kurguhaiguste eraarstina Tallinnas.

Esimene Samm on kirjanduspreemia, mille lõi aastal 2007 MTÜ Kirjandusfestival Prima Vista Tartu Kultuurkapitali juurde. Selle abil soovitakse edendada Eesti kirjanduselu.

Aastatel 2006–2013 võitis noorte ja juunioride vanuseklassides orienteerumise Eesti meistrivõistlustelt kokku 36 medalit (16 kulda, 14 hõbedat, 6 pronksi).

Ümberehituse käigus pärast II maailmasõda Saksamaal sai laevast autopraam ehk autoveolaev. Laeva keret pikendati 72,3 meetrini ning ehitati uus vöör ja ahter. Laev sai keskossa täiesti uue väikese tekiehitise sillaga ja teise tekiehitise ahtrisse. Mahutavust suurendati 1163 brutoregistertonnini ja autod paigutati nii laeva sisemusse, kui ka tekile. Laeva kohal kõrgus 6 iseloomulikku ventilatsioonikorstent. Jõuseadmeks paigaldati 7-silindriline, hiljem aga 8-silindriline 2-taktiline Sulzeri diiselmootor.

Alates 1996. aastast toodab Monsanto geneetiliselt muundatud seemneid. Seemnete eripäraks on resistentsus glüfosaati sisaldavate herbitsiidide suhtes. Nii on võimalik põllul hävitada kõik umbrohulised. Monsanto toodetavate geneetiliselt muundatud Roundupi suhtes resistentsete taimesortide kaubamärk on Roundup Ready.

.NET-raamistik (.NET Framework) on Microsofti tarkvaraplatvorm. Selle hulka kuuluvad käituskeskkond Common Language Runtime (CLR), standardteek Base Class Library (BCL) ning erinevad lisateegid näiteks kasutajaliideste jaoks (WPF, WinForms), serverite jaoks (ASP.NET) ning hajusrakenduste jaoks (WCF).

Põhjala perenaine on "Kalevala" ainuke ilmselge matriarh. Teda iseloomustatakse tohutut maagilist võimu omava nõiana: ta on suuteline oma väljanägemist ja kuju muutma, ilmale käske jagama, päikese ja kuu kulgu muutma ja parandama ning imelikke olendeid sünnitama. Ta varustab purjelaeva sõudjate ja sõjameestega, ja kui laev on merel uppumas, võtab ta selle küljed oma tiibadeks ja moondab ennast hiiglasuureks Kokko-linnuks, kelle selga sõjamehed põgenevad.

Ajutise lahendusena asetati prototüübile Eesti õhuväe biplaanide Hawker Hart varumootor (vedelikjahutusega 12 silindriline V-mootor), mis ajas ringi hävituslennukitele uuenduslikku kolmelabalist (Rotol või de Havilland, muutuvsammuga?) metall-propellerit. Järgmistele ehitatavatele lennukitele kavatseti paigaldada modernne 1000 hj V-ridamootor.

Lõpetas 1971 Karksi-Nuia Keskkooli, 1977–1979 õppis Viljandi Kultuurikoolis tantsuerialal. 1979–1983 õppis Angela Arraste Tallinna Pedagoogilises Instituudis kultuurhariduse osakonnas tantsujuhi erialal. Alates 2004. aastast õppis ta magistriõppes Tallinna Ülikoolis kunstide teaduskonnas.
Külalised Madagaskarilt nimetasid paviljoni Masoala kely ("väike Masoala"). Kaks protsenti Masoala-restorani ja Masoala-poe tuludest ning infokeskuses kogutud annetused (umbes 100 000 USA dollarit aastas) annetab Zürichi loomaaed Masoala rahvuspargi Masoala Be "Suur Masoala" projektide toetuseks. Kolmandik rahvuspargi eelarvetuludest tulebki Šveitsist. Raha kasutatakse rahvuspargi töötasudeks, taasmetsastamiseks ja puukoolide rajamiseks. Toetatakse ka kohalikke elanikke, parandades nende riisikasvatamismeetodeid, et tagada nende toit ning ära hoida metsade edasist aletamist. Toetatakse ka rahvuspargi ümbruse infrastruktuuri projekte. Loodetakse, et Masoala kely toob Madagaskarile loodusteadlikke turiste, kellelt saadud tulu aitab Masoala vihmametsi säilitada.

Alates Veebruarirevolutsioonist jagas Venemaa Ajutine Valitsus teenete eest väliselt sarnaseid kuid juba uue nimega (Püha Anna Orden) teenetemärke.

Nurme tänav on tänav Raadi-Kruusamäe linnaosas. Tänav algab Puiestee tänavalt ja kulgeb kuni linna piirini, kus ristub Vahi tänavaga. Tänava pikkus on 1 km.

"And Winter Came..." on iiri muusiku Enya seitsmes stuudioalbum. 2008. aasta novembris avaldatud album sisaldab jõulude ja talveteemalisi laule. Albumit on müüdud üle 3 miljoni eksemplari.

Emased munevad munad ühe-kahekaupa toidutaime lehe alaküljele või varrele. Toidutaimedeks on liblikõielised, näiteks hiirehernes, lutsern, nõiahammas ja ristik. Röövikut on täheldatud ka teistel taimedel: võilillel, mailasel ja mesikal. Röövikud tulevad munast välja umbes nädala pärast. Röövik on roheline, 4 kollase pikitriibuga. Keha seljapoolel jookseb neil 2 rida musti täppe. Röövikuid kohtab juunist sügiseni. Röövik on aeglane ja veedab harilikult kogu oma röövikuea ühel taimel. Algul sööb röövik lehti enam-vähem tervenisti ja muudab need rootsudeks, pärastpoole näsib ta lehti ainult servast. Lõpuks nukkub ta sellesama taime varrel.

Aastail 1955–1969 oli Estonia ooperisolist, koloratuursopran. Tema säravamaid esitusi oli Estonias Mozarti "Võluflöödi" Öökuninganna osas. Ta on üles astunud ka kammerlauljana

Vabatahtliku Tegevuse Arenduskeskus (VTA) on Eesti mittetulundusühing, mis vahendab vabatahtliku töö pakkumisi, soodustab vabatahtlike kaasamist ja arendab Eestis vabatahtlike kaasamiseks soodsat keskkonda.

VTA korraldab ühendustele vabatahtlike kaasamise ja juhtimise koolitusi, tutvustab ettevõtetele vabatahtliku tegevuse võimalusi ja põhimõtteid, korraldab Euroopa Vabatahtliku Tegevuse aasta avafoorumi, toimetab ja haldab vabatahtlike veebiportaali Vabatahtlike Värav, arendab ühenduste vabatahtliku tegevuse võrgustikku, tunnustab igal aastal tublimaid vabatahtlikke jms. Koostöös siseministeeriumiga koostas VTA vabatahtliku passi, milles pannakse vabatahtliku töö kogemused.

Paul I jagas Püha Anna ordeni kavalerid kolme klassi. Lisaks neile põhiklassidele asutas ta ordeni kavaleride esimesele klassile täienduseks ordeni eriklassi – Püha Anna I klassi orden briljantidega. Madalaima, kolmanda klassi tunnuseks oli külmrelvale kinnitatav tunnusmärk, mida täiendas ordeni värvides portupee. Samal ajal kaotati piirangud kavaleride arvule ning teenistusastmele.